Udbud af areal til en stor udvalgsvarebutik i [adresse] 
BESLUTNING 
Sagens behandling udsat.  
[adresse] ejer et samlet areal på ca. 78.000 m², som søges udviklet og udbudt. En del af arealet udbydes til 
etablering af udvalgsvarebutik, mens restarealet udvikles og udbydes til formål, der vil være naturligt at placere i 
tilknytning hertil. 
 
RESUMÉ 
I forbindelse med vedtagelsen af Kommuneplan 2013 besluttede Byrådet at give mulighed for at etablere en 
udvalgsvarebutik på maks. 10.000 m2 i aflastningscenter [adresse].  I forlængelse heraf foreslås det, at 
Arealudvikling [adresse] bemyndiges til at udbyde en del af matr.nr. 7 a [adresse], [adresse] med mulighed for 
opførelse af en sådan udvalgsvarebutik. 
 
  
Med placeringen af udvalgsvarebutikken på dette areal vil reglerne om udbud af kommunale ejendomme 
medføre, at muligheden for at etablere en udvalgsvarebutik i [adresse] bliver tilgængelig for flest mulige 
interesserede.    
 
 
Arealet vil blive udbudt til salg for højeste bud over en fastsat mindstepris på 22 mio. kr. ekskl. moms.  
INDSTILLING 
1)   At Arealudvikling [adresse] bemyndiges til at udbyde del af matr.nr. 7a [adresse], [adresse] med mulighed 
for opførelse af en udvalgsvarebutik på maks. 10.000 m2 for højeste bud over 22 mio. kr. ekskl. moms på 
sædvanlige salgsvilkår i øvrigt. 
 
  
2)  At Arealudvikling [adresse] i forlængelse heraf udvikler og udbyder restejendommen. 
Sagens forløb 
12-06-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
16-06-2014 Magistraten 
 
Fremsendes til [adresse] med bemærkning, at Magistraten i mødet den 16. juni 2014 anbefaler, at byrådet 
tiltræder Magistratsafdelingen for Teknik og Miljøs indstilling af 22. maj 2014. 
 
 
Rådmand Torben Nissen var forhindret i at deltage i sagens behandling. 
 
25-06-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 25. juni 2014 
 
Behandlet sammen med sag 21 
 
11-08-2014 Teknisk Udvalg 
 
Sagens behandling udsat. 
 
